Endamê Platformê Kede û Demokrasî yê Amedî, seba ke derheqê grevê vêşanîye yê ke reştê merheleya krîtîke Wezaretê Edaletî rê faks bişawê vernîya Postaxaneyê  Ofîsî yê  qezaya Yenîşehîrî ya Amedî de ameyî têhet.
Bi nameyê platformî Hemvervatoxê Platformî û temsîlkarê DÎSK’î yê herême Mehmet Şîrîn Gurbuzî qisey kerd û ard ziwan ke, seba ke proses biagêro prosesê demokratîkî ser û heqê demokratîkî bêrê ziwan, ê Wezaretê Edaletî rê faks do bişawê.Fakso ke endamanê Platformê Kede û Demokrasî yê Amedî Wezaretê Edaletî rê şawito de nê zanayîşan ca girewt:
“Grevê vêşanîye yo ke 7 Teşrîna Peyêne 2018 bi serkêşîya Leyla Guvene de dest pêkerdo û bado hepisxaneyan ra vila bîyo, kewt roja 179’ine. Bitaybetî ê ke hepisxaneyan de kewtê girevê vêşanîye, seba înan cidayîşê wîtamînanê B1 û B12’î de astengî zaf muhîmî yenê ciwîyayene. Destûr nêno dayene ke heyetê weşîye yê xoserî  şorê hepisxaneyan. Ma dezgehê cimatî yê sîvîlî Wezaretê Edaletî ra wazenê, grevê vêşanîye yê ke restê merheleya krîtîke û seba ke hepisxaneyan ra mafayî nêvejîyê û wijdanê cimatî birîna nêgêro, ganî vera hemwelatijanê de berpirsîyarîya xo bîyaro ca û bala xo biverdayo watişanê çalakwananê grevê vêşanîye ser û nê prosesî biqedênayo.”
